bavarian-nlp/barwiki-20250901 huggingface dataset:
Ernst Mosch

Da Ernst Mosch (* 7. Novemba 1925 z Zwodau bei Falkenau, Tschechei; † 15. Mai 1999 z Geamaringen) wor a bayrischa Musikant, Komponist, und Dirigent. Da Mosch wor da Grinda und Leita vo de "Original Egerländer Musikantn" und is aa oft da "Kini vo da Blosmusi" gnennt worn.
Lebm.
Am 7. Novemba 1925 isa in Zwodau bei Falkenau (Tschechien|Tschechei) aufd Waid kema. Er wor da Grinda vo de Original Egerländer Musikantn und hod de a bis 1998 gleit. Und am 15. Mai 1999 isa in Germaringen gstorm. Da Ernst Mosch war des Kind vom Andreas Bergmann und vo da Albine Mosch, de wos in ana Kambegarn-Spinnarei ohgstaid war. Mit 8 Joar hod da Ernst Mosch bei dem damois bekantn Falkenauer Jugendorchesta s Flüglhorn spuin ohgfangt. In deara Umgebung wars ned saitn, dass oana Musikant wean wuid oda war, und so warn seine Aidan ned so ganz frou, wia a eana gsogt hod dass ea des eigneldich a ganz gern macha dad. Desweng hoda noch da Voiksschui a eascht a moi in da Fliagafabrik aus Mechaniga garbad. Des sai is eam aba dann amoi z fui worn und dea is ind Metallverarbeitung ganga. 
Aba oiwei no wuida eigenldich Musikant wern, auf desa des mim Metall a higschmissn hod und si an da Musischui in Ölniz bewarm hod. De hamdn dann a gnahma und ea hod zusätlich zum Flüglhorn und zur Geing a no heimlich s Posaun, des Instroment,des wos seins wean hod soin. 
1943 hams an Mosch zum Kriagsdienst eizong und ea is ois Banzagrenadier auf Allenstoa kema. Bei am Konzert vom Wehrmachtsorchester hod am Mosch sei Kompaniechef den 18jaarign Ernst ois Musiker empfoin. Da Mosch hod d Posaune gspuid und 8 wocha spada hamsn zur Milidärmusi obkommandiert. Weils Ostpreußn undam Mosch seim easchtn Heimaturlaub 1944 erobert ham, isa danoch auf Breslau stationiert worn. Bei am Gefecht do in Breslau hams an Mosch dann am Unterarm droffn, und er hod seit dem den noch untn hengadn Dammal, der oft foischaweis aus Dirigiertechnik oschs gsaing werd.
Er is auf Falkenau zruck kema und hod do de aus Herne kemade Lydia kenna glernt, de wosa 1945 heirad und spada d dechda karin, Ellen und Brigitte hod. Im glein Joar haud Mosch noch Bayern ob ( vor da Vertreibung durchd Tschechn) und spuid in amerikanische Clups Jazz. 1946 spuid a Posaun in da Band vom Hiller Peter und nembei a no Tenorhorn in da Origial Kapelle Egerland unda da leitung vom Rudi Kugler. kurz drauf hod da Mosch mim Red Bertlmann und m Horst Reipsch a eigene Combo grind. 1954 hod da Erwin Lehn a 1. Posaun braucht und noch am erfolgreichn Vorspuin hoda an mosch dann gnomma. 
Auf am Bundespresse boi hod dann amoi des Orchester Erwin Lehn gspuid. Weil dea Boi hüpsch lang war und de Musikantn a moi eana rua wuidn, hams si sie teilweis in gloane gruppn eiteilt. Da Ernst Mosch war nadialich bei da Blechmusigruppn dabei, de wos a hüpsch gua dohkema is, weil s hoid einfach moi wos andas is wia Orchestermusi. Auf des hod da Ernst Mosch saiba a feste Blechmusi gegründet und hod mit 12 leid 5 Liada beim Süddetischn Rundfunk aufgnomma.
Netzgmoa

A Netzgmoa oda Virtuelle Gmoa ("Online-Community", "Virtual Community") is a Gmoa vo Leidln, de wo si iwas Internetz begegna und austauschn. Wann des iwa a Sozials Netzweak oblafft, nacha redd ma vo Soziale Medien.
Ois Plottfoama wean Forenprogramme, Wiki-Software, Chatsysteme, Blitzbotschofta (Instant-Messenger), E-Post, Tauschbeasn, MatchMaking usw. gnutzt.
Beispui fia Natzgmoana san:
Freie Hansestod Bremen

De Freie Hansestod Bremen (amtli: Freie Hansestadt Bremen) is's kloanste Bundesland vo Deitschland. Es wead dena Stodstootn zuageordnt, obwoi's aus zwoa Städt bsteht: Freie Hansestod Bremen und Bremahavn.
Eadkund.
De Freie Hansestod Bremen liegt in Noadwestdeitschland am Mindungstrichta vo da Weser. Zu nam Bundesland ghean de Städt Bremen und Bremahavn, de wo 53 km ausanonda lieng. S Gebiet zwischn de Städt gheat zu Niadasaxn.
Gschicht.
Da Nama Bremen (lat.: "Brema") kennt sovui wia "am Rond sei" (oidsaxisch: "Bremo" "Rand" bzw. "Eifossung") und moant meglichaweis an Rond vo da Düne.
Da Afstieg vo Bremen is mid da Hanse vabundn. De Tradition wead bis heit pflegt.
Jeremia (Buach)

Des Buach Jeremia (hebr. יִרְמְיָהוּ, "Yirm-Yahu"; gr. Ἰερεμίας, "Ieremias") is a Buach vom jüdischn Tanach und vom Oitn Testament in der christlichn Bibel. Des Buach is noch Jeremia benonnt, der vo uma 628 v. Kr. bis zum Untagong vo Juda im Joa 586 v. Kr. ois Prophet gwirkt hot.
Afbau.
In der griachischen Version vom Buch Jeremia is de Reihnfolge vo oanzlnen Abschnittn anders ois in der hebräischen Version. Manche Abschnitte san in der griachischn Version aa ganz ausglassn worn, weshoib des Buach im Griachischn um etwa a Achtel kirza is ois im Hebräischn.
Inhoit.
Des Hauptthema vom Buach Jeremia is de Kritik an de religiösn Vafehlungen in Juda, bsonders de Abwendung vom Gott Israels und de Vaehrung vo fremdn Göttan. Des Buach vazejht aa vui vo Jeremia selba, weshoib vo seim Lebn mehr bekonnt is ois vo allen andern Prophetn vom Oitn Testament.
Emil Bulls

Emil Bulls is a Oitanativ-Metal-Bande aus Minga. Se spuin in da Besetzung zwoa Klampfm, Boss, Schlogzeig und Sänga/Klampfm.
De Charaktaristik vom Emil Bulls is a hoarts Klampfmspui, oft vabundn mit an ungwehnlichn melodischn Gsangl. In de Liadln wexln oft sea hoarte mit ruhign Passagen.
Woatwoikn

A Woatwoikn, a tag cloud oda Schlogwoatwoikn is a Methodn Schlogweata im Web 2.0 visuell doazstejn. De Schlisslweata (key words) wean alphabetisch soatiat auf oana Flächn zammagstejt. Wichtigare Schlogweate wean gressa präsentiat. So kena Stichweata auf oan Blick eafosst wean.
Woatwoikn wean voa oim in Sozialn Medien wia zum Beispui Blogs vawendt. Woatwoikn kena aa zua Navigation auf Netzseitn eigsetzt wean, nacha san de Schlogweata mit Seitn valinkt.
Eibl Sepp

Da Eibl Sepp, amtli Josef Franz Eibl (* 21. März 1934 z Minga) is ein boarischa Voiksmusikant, Komponist, Musivalega und Fuimemocha.
Da Sepp is gleanda Lithograf. Ea hod se sejm Klampfspuin beibrochd und spada am Soizburga Mozarteum studiad. Noch hod da Eibl aa no Molarei on da Akademie vo de Buidandn Kinste z Minga studiad. Vo 1959 bis 1971 woa a Journalist beim "Münchner Merkur".
Vo 1969 o hod'a fian Bayerischn Rundfunk Musidokus gmochd.
1979 hod da Eibl oan "Verein zur Pflege der Bayerischen Volksmusik" grindd und im sejm Joar sei "Volksmusikschule Sepp Eibl" eaeffnd. Da Sepp Eibl lebd heit z Kreith om Tegernsää.
Tugaloo

Tugaloo is a Indiana-Doaf vom Voik vo de Cherokee gwen. Es is am Ufa vom "Tugaloo River "in da Näh vom heitign Toccoa in Georgia in de Vaeinigtn Stootn glegn. Da indianische Nom woa Dugiluyi. Spoda hod ma des okiazt auf Dugilu. De englischsproching Siedla hom draus Tugaloo gmocht.
Ois Orientiarungspunkt fia de Log vo Tugaloo ko ma s historische Wiatshaisl "Travelers Rest" nehma, des wo unta Denkmoischutz steht. Do gonz in da Näh is de Siedlung gleng. Des eigentliche Gebiet vom ehemolign Indianadoaf is owa heit vom Hartwell-Stausee iwaflutet.
Russischer Rubel

Da Russische Rubel is de Währung vo Russland. Er wead in 100 Kopeken untateit. Da Nama vom Rubel kimmt ausm 14. Joarhundat und bedeidt sovui wia „obahaun“ (russisch рубить/rubit). Des kimmt dohea, dass ma vorm Rubel in Russland mit Barrn aus Edlmetoi zoit hod. Damit ma aa kloanaare Beträg zoid hod kina, hod ma nacha ogfangt vo am Barrn kloane Stickln obazhaun.
Wassily Leontief

Wassily Leontief (* 5. August 1905 z Minga; † 5. Feba 1999 z New York) wor a russischa Wiatschoftswissnschofta, wo 1973 an Nobelpreis fia Wiatschoftswissnschoftn dahoidn hod.
Lebm.
Da Leontief is z Minga geborn. Sei Voda wor Professor fia Wiatschoftswissnschoftn und hod an gleichn Nama ghobt, sei Muada wor de Slata (spada: Evgenia, kuaz Genya), a Jidin aus Odessa (Gebuatsnama: Becker). Leontief is z St. Petersburg afgwoxn und hod do aa studiat. Sein Doktor hoda z Berlin an da Humboldt Universitet gmocht (Dissertation: "Wirtschaft als Kreislauf", 1928).
Weak.
Da Leontief hod de "Input-Output-Analyse" entwicket. Und noch eam is de "Leontief-Produktionsfunktion" gnennt.
De Grundlog vo da Input-Output-Analye is a Input-Output-Tabejn. Af de Input-Seitn kema de Produktion, de Voaprodukte und de Produktionsfaktorn, auf de Output-Seitn de produziatn Menga.
De Input-Output-Analyse wead voa oim zua Analyse vom Materialstrom vawendt.
Hussitn

De Hussitn (aa "Bethlehemitn" gnennt) worn a reformatorische und revolutioneare Bewegung im 15. Joarhundat in Behmen. De historische Beweatung is no ned obgschlossa. Es hom woi religiese, soziale und nationale Motive a Roin gspuit. Es hod oba beispuisweis nebm da tschechischn Meaheit aa deitsche Hussitn gebm.
Da Nama vo de "Hussiten" geht afn tschechischn Theologn und Reformator Jan Hus (* uma 1370 - † 1415) zruck. Ea hod an Reichtum vo da Katholischn Kiachn kritisiat und hod nua de Bibel ois Instanz fia Glaamsfrogn onakonnt. Damit hod a aa an Martin Luther beeiflusst.
Da Hus is afm "Konstanza Konzil" trotz da Zuasog vo freim Gleit zan Dod vaurteit und am 6. Juli 1415 vabrennt worn. Des hod zan Afstand, zua behmischn Freiheitsbewegung und za de Hussitnkriag gfiat.
Netzcollage

Im Internetz is a Netzcollage, aa Mashup oda Vamanschung, a Netzseitn oda a Owendung, de wo Inhoide vo vaschiedanan Quejn nei kombiniat (vgl. "Remix" in da Musi). Texte, Buida, Daten, Audio, Video wean nei coallgenoatig zommagspuit. Dazua wean moast offane Programmiaschnittstejn (APIs) gnutzt, de wo ondare Netzowendunga zua Vafigung stejn.
S wesentliche Kennzeichn vo da Netzcollage is de Kombination, de Visualisiarung und neioatige Zommastejung vo Netzinhoidn. So entsteht a Meaweat, a gressana Nutzn fian Owenda.
Beispuisweis kenna Netzmoasta Landkoatn iwa de API vo Google eibindn, Buidl iwa de API vo Flickr und Videos iwa de API vo YouTube. Owa des is eascht da Ofong. Ma ko domid komplette Netzseitn zommastehjn. Und des wead z. B. scho vo Immobilienobiatan gweabli gnutzt.
Pachamama

De Pachamama oda Mama Pacha is a Geddin vo de indianischn Andenvejka. Se is de Eadmuada, de Fruchboakeitsgeddin bzw. de guade Muada vo da gonzn Wejd (Mama = Mama und Pacha = Wejd). Fia de Indios hods de ollagressta Bedeitung ghobt und is ois oimächte ogseng woan.
Se wead a heit no ois Identitätssymboi und Hoffnungsdrägarin ogseng. 2008 is de Pachamama ois Grundprinzip in de neie Vafossung vo Ecuador afgnumma woan.
De Pachamama guit sowoi ois personifiziate Geddin wiar a ois kosmisches, heiligs Prinzip. Ois Person is heit aa mitn Marienkuit vaknipft.
Schweizer Franken

Da Schweizer Franken is de Weahrung vu da Schweiz und Liachtnstoa. A Franken wiad in 100 Rappen untateit.
De ISO-Obkiazung (ISO 4217) is CHF, s Weahrungszeichn SFr. (kuaz: Fr.), fia de Rappen wiad aa s Kiazl Rp. gnutzt.
Gschicht.
Bis 1848 woan in da Schweiz de Kantone fia de Weahrung zuaständig (mid kuazn Ausnohma). Eascht wia de Schweiz ois Bundesstoot entstondn is, woa da Bund om Zug. Om 7. Mai 1850 is da Franken eihgfiaht worn, dea wos se am franzesischn (Süwa)-Franc orientiat hod. Zua Zeid wiad a neiche Serie plant und soit urspringli 2010 rauskemma. Im Feba 2012 hom's owa okindigt, doss a Vazegarung gem ded, mindestns bis ins Joar 2015.
Ologweahrung.
Zweng flexibln Wexlkuas hod se da Schweiza Franken in de letztn 30 Joar ois a seah krisnsichare Weahrung etabliat und is bei Gejdolegan seah beliabt.
Da Eafoig vom Franken zoagt se aa in de Weahrungsreseavn, de wos im Vahejtnis zu ondan Weahrunga iwaproportionoi san.
JJ Cale

Da JJ Cale, aa J.J. Cale (* 5. Dezemba 1938 z Oklahoma City, Oklahoma ois "John Weldon Cale"; † 26. Juli 2013 in San Diego, Kalifornien), woa a amerikanischa Musikant und Komponist. Ea hod an oagnan puristischn Stui entwicklt. A wesentlichs Kennzeichn davo is de "laid back" Spuiweis, wo imma a weng vazegat, hintam Takt (beat) heagspuit wead. Ea hod za de Begrinda vom Tulsa Sound ghead, wo a Mischung vo Rockabilly, Blues, Jazz und Country is. Ea hod oft oi Instrument vo seine Afnahma sejm gspuit.
Da JJ Cale is a extrema Individualist gween und hod si eha vo da Effenlichkeit fean ghoidn. Ea hod nua an oanzign grossn Hit ghobt ("Cocaine", 1977 Nr. 22 in Deitschland, Nr. 2 in da Schweiz, Nr. 5 in Östareich), is owa unta de Musikantn zweng seine Kompositiona und seina individuejn Spuiweis hoch ogsegn gween. Ea gheat zu de Muskiantn mit de moastn Coverversiona vo seine Liada. Seine Liada wean aa vo vui Superstars vo Erick Clapton (z. B. „After Midnight“, „Cocaine“) bis Carlos Santana gspuit.
Da JJ Cale und da Eric Clapton hom im Novemba 2006 s gmoasame Oibum "The Road to Escondido" aussabrocht. Da Clapton vaeat an JJ Cale und hod si so a Projekt scho lang gwinscht ghobt.
Mit da Musikarin, Klampfmspuiarin und Komponistin Christine Lakeland is a vaheirat gween. Se hod in fost jedm vo seine Oibn seit de spodn 70a Joar mitgspuit.
Tobias Seicherl

Tobias Seicherl is de Haupfigua vo ana täglichn Comicserie ("daily strip"), de wos ob 1930 in da estareichischn, sozialdemokratischn Boulevardzeidung "Das Kleine Blatt" aus Wean vaeffentlicht wuan is. Tobias Seicherl woa domit da easchte kontinentaleiropäische "Daily Strip".
Da Autor vo dera Comicserie woa da Weana Karikaturist Ladislaus Kmoch (alias Ludwig Kmoch, 1897 - 1971). De Comicserie is auf Weanarisch gschriem.
Figuan.
Da Tobias Seicherl woa a richtiga Klaabiaga und Spiessa. Sei Hund, da Struppi, woa dageng groteskaweis im Comic de Stimm vo da Vanumft.
"Seicherl" hod auf Weanarisch zwaa Bedeitungen, de wos mitanaunda korrespodian duan. Uaspringlich woa damit nua a "klaans Sieb" gmaant, späda is de Bedeitung "Schwochmatt, Schwächling, Wuascht, Zniachtl" dazuakumma; oisa aana, dea wos kaan Charakta hod, dea wos wia a Siewal ois duach si duachrinna losst und sei Faune imma nochm Wind ausricht.
Da Seicherl woa ba jeda Glengheit aungsoffn und is mitn Spaziasteckn, mit seina Pfeifn und seim Hund Struppi duach Wean spaziat. Sei Beruaf und seine sunstign Lemsumständ san nia ned thematisiat wuan. So woara de ideale Projektionsflächn fia de sozialdemokratischn Lesa, um si iwa de Spiessa obzreagian.
Gschicht.
De Comicstrip is vo 1930 - 1939 jedn Dog im "Das Kleine Blatt" easchienen. Bis Fruahjoa 1940 no sporadisch. Politisch woa de Serie owa nua vo 1930 - 1934, do hod da Seicherl mitn Hitler sympathisiad. Ob 1934, mit da Eifiahrung vom "Ständestoot" (austrofaschistische Diktatua) is da Seicherl zwaungslaifig unpolitisch wuan. Am End vo de 1930a Joa hods dann in da Comicserie nationalistische Tendenzn gem.
Da Seicherl woa vau Aufaung aun so beliabt, dass scho ob 1933 Sondabände easchienan san.
Nochn zwatn Wödkriag is vasuacht woan, in Seicherl wiedazbelem. Vo 1958 bis 1961 san in vaschiedanan Weana Zeidungen Seicherl-Serien easchienan. De Serie hod owa nimma aun de friachan Eafoig aunknipfn kena.
Flickr

Flickr is a Netzportal zum Speichan vo Fotos und Videos, a Netzdeanstleista und a Netzgmoa. Grindt woan is vo da Firma Ludicorp, heit gheats Yahoo. De Fotos und Videos kena analog zu YouTube vom Netzmoasta in en eigan Blog, in de eigane Netzseitn oda in vaschiedane soziale Medien eibundn wean. Im September 2010 woan auf Flickr iwa 5 Milliona Fotos gspeichat. Fia Mobil-Nutza hod Flickr zua Zeit Apps fias iPhone, fias "BlackBerry" und fia Windows Phone 7.
Esterhazy-Duatn

De Esterhazy-Duatn is a östareichische und ungarische Schoko-Maundl-Duatn, de wos nochn "Paul III Anton, Prince Esterházy" benennt is, an Diplomatn in da k.u.k. Monarchie. Es is a Duatn, de wos in Östareich und Ungarn sehr beliabt is.
De Duatn is zum easchtn Moi im 19. Joahundat zu Ehrn vom Prinz Esterhazy gmocht woan. De Mitglieda vo da Famülie Esterhazy ghean heit no zu de reichstn Leidln in Östareich, mit Schlessan in Eisnstod und Foachtnstaa.
De Esterhazy-Duatn bsteht aus 4-5 Makaronidaag- oda Biskuitschichtn. Dazwischn kummt de Buddamassn, de wos mit Cognac vafeinat wiad. Iwa de Duatn mochd ma a weiße Glasua (Zucka und Wossa). Daun kummt de typische Esterhazy-Vaziarung drauf, de wos a bissl aun a Spinnennetz eainnad.
Es gibt vo dera Duatn vü vaschiedane Variantn, aa ois Esterhazy-Schnittn.
Rudolf Mössbauer

Rudolf Ludwig Mößbauer (* 31. Jenna 1929 z Minga; † 14. Septemba 2011 in Minga) is a bayerischer Physika und da Entdecker vom "Mößbauer-Effekt". Dafia hod a 1961 an Nobelpreis dahoidn.
Untam "Mößbauer-Effekt" vasteht ma de rickstossfreie Kernresonanzabsorption. De easchte Beobochtung dazua is eam scho ba seina Dissertation glunga. 1958 hod a an Effekt z Heidelberg aa experimentej nochgwiesn.
Mit da Huif vom Mößbauer-Effekt is am Robert Pound und am Glen Rebka 1960 da Nochweis vo da gravitativn Rodvaschiebung im Gravitationsfejd von da Eadn glickt.
IPhone

S iPhone is a Mobuitelefon vo Apple. Es is a Smartphone mit Internetz- und Multimedia-Fähigkeitn. S iPhone wead iwa an Buidschiam gsteiat, dea wo mit mearan Fingan bedeant wean ko ("Multi-Touch"); weidas hods no via Tastn und an Schiebeschoita.
S iPhone is im Joa 2007 aussakema und vom US-Magazin "Time" glei zua "Eafindung vom Joa" gwejd woan. Dazua hod sowoi de Nutzafreindlichkeit ois wia da Livestyle-Faktor beitrong. Bis Meaz 2011 san scho iwa 100 Milliona iPhones vakafft worn.
A kloana Iwablick iwa de Funktionalität vom iPhone: Kamara voan und hinten, Internetz, E-Post, Äpps, Datenspeicha bis 64 GB und Videotelefonie.
Es gibt zua Zeit 7 Generationa vom iPhone.
Kritik.
Produktion.
Des iPhone wiad in China vo da Firma "Foxconn" produziat. Es gibt vui Berichte driwa, dass de Orwadsbedingunga do extrem schlecht san. Des fiat beispuisweis imma wieda zu Suizidn.
Umwejdfreindlichkeit.
Im iPhone san, im Untaschied zu ondan Mobildtelefonen, vo "Greanpeace" und vom US-Vabraucha- und Umweltschutzvaband "Center for Environmental Health (CEH)" an Haffa schädliche Substanzn festgstejt woan, beispuisweis bromhoitige Vabindunga und PVC, ohne dass des in irgendoana Foam deklariat warad.
BimSound

BimSound is a Linzer Teenie-Band, de wos Aunfaung 2011 vo de Schuikollegen Adis Sarac und Rene Feizlmayr gründt worn is.
Zeascht wor d'Tanja de Hauptsängerin. Daun hot oba d'Asja Ahatovic (2. bei da ORF-Show Kiddi Contest 2010) de Roin vom Front-Girl übanumma. Am Schluß is da Dominic Hausleitner ois Bassist nu zur Band kumma. 
De söbagmochtn Mitschnitte auf Youtube hom innahoib vo wenign Wochn iba 10000 Klicks g'hobt.
Mit da Unterstützung vom Weana Musikproduzentn Thomas Raber hots die Band zu einiger medialer Präsenz brocht (RTL "Supertalent, ORF "Die Große Chance", Auftritte im Bosnischen TV, Interviews auf Radio FRO, Welle1, Fresh-Beatz, diverse Berichte in da Presse) und ihr Song "Together". is seit Aprü 2012 durchgehend in die Top 3 von die NRD-Charts.
Forint

Da ungarische Forint is de Währung vu Ungarn. A Forint is friara (bis End vo de 1990a Joor) in 100 Fillér (dt. Heller) eiteit worn. Seitdem hod des oba koa Bedeitung mehr, wei da Wert zweng da rasantn Inflation ob 1991 z gring is.
 im Jahr 2009 dagegen nur noch bei 5,6 %.
Daduach dass Ungarn etzad zua EU gheat wead da Forint in de nextn Joor duachn Euro easetzt wean.
Lena Christ

Lena Christ (* 30. Oktober 1881 z Glonn; † 30. Juni 1920 z Minga) wor a boarische Schriftstejarin.
De Lena Christ gheat za de bedeitandstn boarischn Autorn. Mit "Erinnerungen einer Überflüssigen", "Die Rumplhanni" und "Matthias Bichler" hod si drei wichtige boarische Weake gschoffn. In de Weake is vui Autobiografisches vaorwad und an diafn Eiblick ins easchreckend oarma Lebm vo da Untaschicht am Ofang vom 20. Joarhundat gebm, vo Orwadan, Deanstbotn und vo da Landbevejkarung.
De Lena hod in iare letzt Lebmsjoar an Obstuaz ghobt. Se hod Tuberkulose griagt, hod ina Mo zweng an jungan Sänga valossn und is in vaoarmt. Nacha hod se Buida gfejscht und hed woi ins Gfengnis miassn. Do is zan Mingara Woidfriedhof gfoarn, hod do vo iam Exmo Zyankali griagt und hod si an Ort und Stej, im Oita vo 38 Joarn, sejm umrocht.
Baruch (Buach)

Des Buach Baruch is a Buach vom Oitn Testament in der Bibel. Des Buach is noch Baruch benonnt, der Sekretär vom Prophetn Jeremia (7. Jh - frias 6. Jh v. Kr.) gwesn sei soll. De ältestn erholtnen Texte san af Griachisch gschriem, oba es is meglich, dass es no an älteren hebräischn Text gegebn hot, der inzwischn valornganga is.
Rumänischer Leu

Da Leu (Plural: Lei, boarisch: Lew) is de Weahrung vu Rumänien und wead untateid in 100 Bani. Da Nam gehd woahscheinli af de Weahrung vo rumänischn Firschtntima zruck, de wo an holländischn Lewndolla vawendd hom. Des Weahrungssymboi is L.
Gschicht.
Da Leu is am 22. Aprui 1867 eihgfiahd worn.
Bumbareddn

A Bumbareddn is genarej a Hosn fian Intimbereich.
A semanddische Obgrenzung eagibt se aus de regionalen Unndaschied fia des Ding: da oane siegt lädiglich ois Unddahosn (Emelei), da anda vawenndt den Ausdruck ois Schloofanzugshosn (Helga) und da Dridde ois Schdrumpfhosn (da Vroninga zum Beischbuj). D'Schdefanika vawendt den Ausdruck aa, in wejchana Bedeitung woas e olladings ned.
Bekannt is dea Ausdrugg im eesdlichn Obabayern und weesdlichn Niedabayern, so umm de Gängd zwischn Fräsing und Lonndshut.
Andare wiedarum kennan den Ausdruck iebahaapt ned.
Monolog

Unta Monolog (gr. 
"mónos" „alloa“) vasteht ma a Oan-Weg-Kommunikation. Im Untaschied zum 
Dialog is da Monolog a Oat Sejbstgespräch, a Red, de wo si ned 
wiakli on Zuaheara richt.
In da Literatua wead da Monolog haife ois Stuimiddl eigsetzt. Voa oim 
vawendt ma Monologe im Drama. In da Prosa sogt ma dazua "Innara 
Monolog".
Berihmte Monologe vo da Wejdliteratua.
Hamlet-Monolog.
"Sein oda Nedsein, dees is do de Frog", da Monolog vom Hamlet in "Hamlet", da Prinz vo Denemark vo William Shakespeare deafat da berihmtaste Monolog vo da Wejdliteratua sei (1. Strophm). Es geht dobei um de Frog, ob ma gegn dees Schicksoi okempfn soit oda ob da Freidod de bessare Option warad.
Faust-Monolog.
Da Ofangs-Monolog vom Doktor Faust in Faust I vom Johann Wolfgang von Goethe (Faust I, Vers 354 ff. / Ofangssverse) deafat da berihmtaste Monolog in da deitschn Literatua sei.
Dan Castellaneta

Dan Castellaneta (* 29. Oktoba 1957 in Chicago; eigentli: Daniel Louis Castellaneta) is a US-amerikanischa Schauspuija und Synchronsprecha vo vuin Trickfuimfigurn.
De gresste Bekanntheit hod a dadurch griagt, dass a bis zum heitign Tog da englische Sprecha vom Homer Simpson is.
Kamerun

Kamerun is a Stoot in Afrika und grenzt an Nigeria, Tschad, de Zentralafrikanische Republik, Republik Kongo, Gabun, Äquatorialguinea und an en Atlantik.
Eadkund.
Des Innare vom Land is haptsächli a flochs Plateau. Noch Nordn auffe gehts zum Adamaua-Hochland und nacha owe zum Tschadsee. Da Westn is a vuikanisches Gebiet. Do is aa da hechste Beag, da Kamarunbeag, a aktiva Vulkan. Da Sidn vom Land is a tropischa Regnwoid.
Bädasui

Da Bädasui, Bädasi, Bedaling (engl. "parsley", dt. "die Petersilie", wissensch. "Petroselinum crispum") is a Gwiazkraut, wo ma roh isst oda nua kurz dahitzt, weis sunstan s Aroma valiat. Es kimmt beispuisweis aa ind Weißwuascht eine. Asadem koma damid a Suppn, Soosn und ondane Speisn damid vafeinan.
Se wead recht oft in de boarischn Goartn obaud.
S gieb aa ollawai Dsaig wos ma na an Bedaling dsuaschbrichd. Ea dadad ebba ebbs aphrodesiands bringa und biesln muas ma na nachan aa dafu. D Réma hom na séims an Bedaling af eanana Gräba ogsaad. Aa homs na fai an Bedaling niad bloss ois Victualie heagnumma sundan aa ois Medidsin dass ma niad so fui Lufd machd undnrum und bessa afs Haisl geh co. Gwies is owa, dass na ebbs huifd, boids ebbs aus da Fodsn zwiefesd.
Soziale Netzweak-Portale

Soziale Netzweak-Portale (engl.: "social network service") oda Gmoaschoftsportale san Gmoaschoftn im Internetz. Da Schwaapunkt vo dena Netzgmoaschoftn liegt af da Buidung vo am sozialn Netzweak oda vo sozialn Beziahunga zwischn Leidln, de wo beispuisweis gmoasome Interessn hom und si iwa eanare Ideen, Aktivitätn und Events austauschn woin.
De bekonntastn Netzweakportale san: Facebook, Myspace, SchülerVZ/ StudiVZ/ MeinVZ, Twitter, XING, LinkedIn oda wer-kennt-wen.
Tippische Funktiona.
A boa tippische Funktiona vo Netzweakportaln san:
Fuim.
"Us Now" – A film project about the power of mass collaboration, government and the internet. (Flash-Video; 60 min; englisch mid deitschn Untatitln.